title: Teishebani
text: Divatce ke wid tiyir vas mon bar-sanoy decemiray. Zovdom al zo azedeyer numen sanelia zo inkeyer milinde batcoba koe Erebuni al zo askiyir. Ralma tice venta vamoe kuksa tigiyir. Inafe divatce tiyir gijafe gu mon balemoy decemiray. Kuskap isteon tigiyir lizo vansasik va ralma kolaniyid. Koeon mon 150 bonta tiyid : maxa is onya is nyofaxo is dere emaxo is olkxo is sinkaxo ta belcetara va koaykarsay dotayan ton danuks. Bana olkoba valente xe tigiyid. Woese ceke ke belcetaxoeem is gedrucapa ke katrasiyin warzeks ( zaipa is ilt is vor is punta is ekot ) va triguca ke gola ke Aras krant bak sare ke Urartu vrutad.